
БІРЛЕСКЕН ҚАУЛЫ 

«Қазақстан Республикасының Ұлттық Банкі беретін соңғы сатыдағы қарыздар туралы қағидаларды бекіту туралы» Қазақстан Республикасы
Ұлттық Банкі Басқармасының 2020 жылғы 5 мамырдағы № 62 және
Қазақстан Республикасының Қаржы нарығын реттеу және дамыту агенттігі Басқармасының 2020 жылғы 5 мамырдағы № 56 бірлескен қаулысына өзгерістер мен толықтырулар енгізу туралы
 

Қазақстан Республикасы Ұлттық Банкінің Басқармасы және Қазақстан Республикасы Қаржы нарығын реттеу және дамыту агенттігінің Басқармасы ҚАУЛЫ ЕТЕДІ:
1. «Қазақстан Республикасының Ұлттық Банкі беретін соңғы сатыдағы қарыздар туралы қағидаларды бекіту туралы» Қазақстан Республикасы Ұлттық Банкі Басқармасының 2020 жылғы 5 мамырдағы № 62 және Қазақстан Республикасының Қаржы нарығын реттеу және дамыту агенттігі Басқармасының 2020 жылғы 5 мамырдағы № 56 бірлескен қаулысына (Нормативтік құқықтық актілерді мемлекеттік тіркеу тізілімінде № 20593  болып тіркелген) мынадай өзгерістер мен толықтырулар енгізілсін: 
кіріспе мынадай редакцияда жазылсын:
«Қаржы жүйесінің тұрақтылығын қамтамасыз етуге жәрдемдесу мақсатында және «Қазақстан Республикасының Ұлттық Банкі туралы» Қазақстан Республикасы Заңының 51-1-бабы алтыншы бөлігінің 3) тармақшасына сәйкес Қазақстан Республикасы Ұлттық Банкінің Басқармасы және Қазақстан Республикасы Қаржы нарығын реттеу және дамыту агенттігінің Басқармасы 
ҚАУЛЫ ЕТЕДІ:»;
көрсетілген қаулымен бекітілген Қазақстан Республикасының Ұлттық Банкі беретін соңғы сатыдағы қарыздар туралы қағидаларда:
1-тармақ мынадай редакцияда жазылсын:
«1. Осы Қазақстан Республикасының Ұлттық Банкі беретін соңғы сатыдағы қарыздар туралы қағидалар (бұдан әрі – Қағидалар) «Қазақстан Республикасының Ұлттық Банкі туралы» Қазақстан Республикасы Заңының (бұдан әрі –  Ұлттық Банк туралы заң) 51-1-бабы алтыншы бөлігінің 3) тармақшасына сәйкес әзірленді және онда Қазақстан Республикасы Ұлттық Банкінің (бұдан әрі – Ұлттық Банк) екінші деңгейдегі банктерге (бұдан әрі – банк), реттеу режимі қолданылған жүйелік маңызы бар банкке (бұдан әрі – реттеу режиміндегі жүйелік маңызы бар банк) не реттеу режимі қолданылған жүйелік маңызы бар банктің активтері мен міндеттемелері берілетін тұрақтандыру банкіне (бұдан әрі – тұрақтандыру банкі) соңғы сатыдағы қарыздарды (бұдан әрі – қарыз, қарыздар) беру тәртібі айқындалады.»;
2-тармақ мынадай мазмұндағы 5-1) тармақшамен толықтырылсын:
«5-1)	жүйелік маңызы бар банкті реттеуге арналған қарыздар бойынша мемлекеттік кепілдік (бұдан әрі – қарыз бойынша мемлекеттік кепілдік) – Қазақстан Республикасы Үкіметінің Ұлттық Банк алдындағы реттеу режиміндегі жүйелік маңызы бар банктің не тұрақтандыру банкінің қарыз бойынша берешегін толық өтеу міндеттемесі;»;
9-тармақта:
1) және 2) тармақшалар мынадай редакцияда жазылсын:
«1) уәкілетті орган реттеу режиміндегі жүйелік маңызы бар банк үшін көзделген Қағидалардың 2-1-тарауының нормаларын қоспағанда, банктің жұмыс істеу қабілеттілігін бағалау қорытындысы бойынша банкті төлемге қабілетсіз немесе әлеуетті түрде төлемге қабілетсіз деп танымаған;
2) Қағидалардың 2-1-тарауында көзделген жағдайларды қоспағанда, банк «Әмбебап банк лицензиясы бар банкі, базалық банк лицензиясы бар банкі, ислам банкі сақтауға міндетті пруденциялық нормативтер мен лимиттерді, олардың шекті мәндерін және есеп айырысу әдістемелерін бекіту туралы» Қазақстан Республикасы Қаржы нарығын реттеу және дамыту агенттігі Басқармасының 2026 жылғы 28 сәуірдегі № 85 қаулысымен (Нормативтік құқықтық актілерді мемлекеттік тіркеу тізілімінде № 38587 болып тіркелген) белгіленген меншікті капиталдың жеткіліктілігі коэффициенттерінің және оның мөлшерінің ең төменгі мәндеріне (бұдан әрі – меншікті капиталдың жеткіліктілігі коэффициенттерінің және оның мөлшерінің ең төменгі мәндері) қойылатын талаптарды соңғы есепті күні және Ұлттық Банкке қарыз беру туралы өтінішхат берілген күннің алдындағы күні орындайтын;»;  
4) тармақшадағы «банкке қарыз береді» деген сөздер алып тасталып, мынадай мазмұндағы 5) тармақшамен толықтырылсын:
«5) банктің «Қазақстан Республикасындағы банктер және банк қызметі туралы»  Қазақстан Республикасы Заңының (бұдан әрі – Банктер және банк қызметі туралы заң) 50-бабын бұза отырып, банкпен ерекше қатынастар арқылы байланысты тұлғаларға, оның ішінде жеңілдік шарттарымен қарыз беру фактілері жоқ банкке қарыз береді.
Банктің Банктер және банк қызметі туралы заңның 50-бабын бұза отырып, банкпен ерекше қатынастар арқылы байланысты тұлғаларға қарыз беру фактісінің болмауы:
1) банктің балансында Қағидалардың 51 және 70-тармақтарына сәйкес қарыз беру және оның мерзімін ұзарту туралы өтінішхатты Ұлттық Банкке ұсынған күннің алдындағы соңғы 12 (он екі) айда Банктер және банк қызметі туралы заңның 50-бабын бұза отырып, банкпен ерекше қатынастар арқылы байланысты тұлғаларға берілген қарыздардың жоқтығы туралы банктің өтінішімен;
2) уәкілетті органның Қағидалардың 51 және 70-тармақтарына сәйкес Ұлттық Банкке қарыз беру не оның мерзімін ұзарту туралы өтінішхат берілген күннің алдындағы соңғы 12 (он екі) айдың ішінде Банктер және банк қызметі туралы заңның 50-бабының талаптарын бұзғаны үшін банкке қатысты  қолданылған қаржылық жағдайын жақсарту және (немесе) тәуекелдерін барынша азайту шараларының болмауы туралы, сондай-ақ банкке жіберілген осындай шаралар жобаларының болмауы туралы ақпаратымен расталады.»;
10-тармақ мынадай редакцияда жазылсын:
«10. Қарыз Қағидалардың 12-тармағында көзделген банк активтерінің кепілімен Қазақстан Республикасының ұлттық валютасы – теңгемен, сондай-ақ Қағидалардың 2-1-тарауында көзделген жағдайларда қарыз бойынша мемлекеттік кепілдік ұсынылған жағдайда беріледі.»;
11 және 12-тармақтар мынадай редакцияда жазылсын:
«11.	Қарыз банкке, оның ішінде реттеу режиміндегі жүйелік маңызы бар банкке немесе тұрақтандыру банкіне кемінде 3 (үш) рет мерзімін ұзарту мүмкіндігімен күнтізбелік 14 (он төрт) күннен бастап 90 (тоқсан) күнге дейінгі мерзімге беріледі. Барлық мерзімін ұзарту ескерілген қарызды пайдаланудың жалпы мерзімі 1 (бір) жылдан аспайды.
12. Ұлттық Банк қарыз бойынша міндеттемелерді орындауды қамтамасыз етуге банкке тиесілі нарықтық активтерді және (немесе) нарықтық емес активтерді қабылдайды.
Бағалы қағаздарды кепілге беретін банк осындай бағалы қағаздардың эмитенті болмайды.
Қарыз бойынша міндеттемелерді орындауды қамтамасыз ету ретінде қабылданатын нарықтық активтердің тізімі және оларға дисконттар Ұлттық Банктің ресми интернет-ресурсында орналастырылады.
Егер нарықтық емес активтер Қағидаларға 1-қосымшаға сәйкес нарықтық емес активтерге қойылатын талаптарға (бұдан әрі – нарықтық емес активтерге қойылатын талаптар) сәйкес келсе, Қағидалардың 4, 5 немесе 6-тарауларына сәйкес кепіл препозициясы рәсімінен өтсе және қамтамасыз ету пулына енгізілсе, олар қарыз бойынша міндеттемелерді орындауды қамтамасыз ету ретінде қабылданады.
Реттеу режиміндегі жүйелік маңызы бар банкке не тұрақтандыру банкіне қарыз берілген кезде Ұлттық Банк қарыз бойынша міндеттемелердің орындалуын қамтамасыз ету ретінде Қағидалардың 2-1-тарауына сәйкес қарыз бойынша мемлекеттік кепілдікті қабылдайды.»;
13-тармақ мынадай редакцияда жазылсын:
«13. Қарыздың бүкіл мерзімі ішінде сыйақыны толық көлемде есепке ала отырып, қарыз сомасынан дисконтты ескеріп, банктің кепілге берілген активтерінің құнынан асып кеткен кезде қарыз қамтамасыз етілген болып есептеледі. Реттеу режиміндегі жүйелік маңызы бар банкке не тұрақтандыру банкіне қарыз берілген жағдайда, оның активтерінің құнына қосымша қарыз бойынша мемлекеттік кепілдік сомасы есепке алынады.»;
15-тармақтың бірінші бөлігі мынадай редакцияда жазылсын:
«15. Қарыз бойынша сыйақы мөлшерлемесі банк үшін 2 (екі) пайыздық тармақ мөлшерінде реттеу режиміндегі жүйелік маңызы бар банк не тұрақтандыру банкі үшін 0 (нөл) пайыздық тармақ мөлшерінде қосымша пайыздық сыйақыны ескере отырып, қарыз берілген немесе мерзімі ұзартылған күні қолданыста болған Ұлттық Банктің базалық мөлшерлемесі деңгейінде қарызды толық көлемде өтеген күнге дейін тіркеледі.»;  
мынадай мазмұндағы 2-1-тараумен толықтырылсын:
«2-1-тарау. Реттеу режиміндегі жүйелік маңызы бар банкке не тұрақтандыру банкіне қарыз беру талаптары
16-1. Ұлттық Банк Банктер және банк қызметі туралы заңның 94-бабы 
4-тармағының екінші бөлігіне сәйкес өтімділіктің қысқа мерзімді тапшылығын өтеу мақсатында реттеу режиміндегі жүйелік маңызы бар банкке не тұрақтандыру банкіне мына талаптар орындалған:  
1)	Қазақстан Республикасының Үкіметі не ұлттық басқарушы холдинг реттеу режиміндегі жүйелік маңызы бар банктің не тұрақтандыру банкінің акцияларын сатып алу туралы шешім қабылдаған;
2)	қарыздың толық көлемдегі сомасына міндеттемелердің орындалуын қамтамасыз ету ретінде қарыз бойынша мемлекеттік кепілдік берілген кезде қарыз беруге құқылы. 
16-2. Реттеу режиміндегі жүйелік маңызы бар банкке не тұрақтандыру банкіне қарыз сомасына толық көлемде міндеттемелерді орындауды қамтамасыз ету ретінде қарыз бойынша мемлекеттік кепілдік болған кезде, сондай-ақ Қағидалардың 12-тармағында көрсетілген активтер кепілімен қарыз беріледі.
Реттеу режиміндегі жүйелік маңызы бар банкке немесе тұрақтандыру банкіне қарыз берілген жағдайда қарыз бойынша мемлекеттік кепілдік Қағидалардың 59-тармағына сәйкес Ұлттық Банктің қамтамасыз етуін іріктеу кезінде қамтамасыз етудің басқа түрлерінен басым болады.
16-3. Қарыз бойынша мемлекеттік кепілдік Қағидалардың 11-тармағында айқындалған мерзімдер ескеріле отырып, реттеу режиміндегі жүйелік маңызы бар банкке немесе тұрақтандыру банкіне берілген қарыз толық өтелгенге дейін қолданылады.
Қарыз бойынша мемлекеттік кепілдік қарыз бойынша өзі қамтамасыз еткен міндеттеме тоқтатылған кезде тоқтатылады.»;
21-тармақтың бірінші бөлігі мынадай редакцияда жазылсын:
«21. Уәкілетті орган қосылу туралы өтінішхат келіп түскен күннен бастап 3 (үш) жұмыс күні ішінде қосылу туралы өтінішхат күнгі жағдай бойынша банктің Ұлттық Банк туралы заңның 51-3-бабының 1-тармағы екінші бөлігінің 1) және 1-1) тармақшаларында көзделген талаптарға сәйкес келуі туралы мәліметтерді Ұлттық Банкке жібереді. Уәкілетті органның Ұлттық Банкке жіберетін мәліметтеріне Қағидаларға 4-қосымшаға сәйкес нысан бойынша соңғы сатыдағы қарызды берудің жалпы талаптары туралы шартқа қосылу туралы уәкілетті органның тарапынан қол қойылған хабарлама (бұдан әрі – қосылу туралы хабарлама) не Қағидаларға 5-қосымшаға сәйкес нысан бойынша соңғы сатыдағы қарызды берудің жалпы талаптары туралы шартқа қосылудан бас тарту туралы хабарлама (бұдан әрі – қосылудан бас тарту туралы хабарлама) да қоса беріледі.»;  
22-тармақ мынадай редакцияда жазылсын:
«22.	Егер банк қарыздың жалпы талаптары туралы шартқа қосылғаннан кейін уәкілетті орган банкті төлемге қабілетсіз немесе әлеуетті түрде төлемге қабілетсіз деп таныса, Ұлттық Банк Банктер және банк қызметі туралы заңның 91-бабына сәйкес уәкілетті органнан шешімді алған күннен бастап 3 (үш) жұмыс күні ішінде реттеу режиміндегі жүйелік маңызы бар банкті қоспағанда, банктің қарыздың жалпы талаптары туралы шартқа қатысуын тоқтатады және Қағидаларға 6-қосымшаға сәйкес нысан бойынша соңғы сатыдағы қарызды берудің жалпы талаптары туралы шартқа қатысуды тоқтату туралы хабарламаны банкке жібереді, сондай-ақ уәкілетті органға банктің қарыздың жалпы талаптары туралы шартқа қатысуы тоқтатылғаны туралы хабарлайды.»;  
28-тармақ мынадай редакцияда жазылсын:
«28. Банк кепіл препозициясы туралы өтінішхатты жолдай отырып, ұсынылған құжаттардың, ақпараттың және (немесе) мәліметтердің дәйектілігін, сондай-ақ мыналар:
кепіл препозициясы туралы өтінішхатқа қоса берілген нарықтық емес активтердің сипаттамалары туралы ақпаратта көрсетілген нарықтық емес активтерге қатысты шектеулердің және (немесе) ауыртпалықтардың, банкке үшінші тұлғаға немесе Ұлттық Банкке беруге тыйым салатын талаптар;
өндіріп алу үшін даулар мен кедергілердің, құқықтары (талаптары) кепіл препозициясы туралы өтінішхатқа қоса берілген нарықтық емес активтердің сипаттамалары туралы ақпаратта көрсетілген банктік қарыз шарттарын жарамсыз деп тану үшін негіздер;
құқықтары (талаптары) кепіл препозициясы туралы өтінішхатқа қоса берілген нарықтық емес активтердің сипаттамалары туралы ақпаратта көрсетілген банктік қарыз шарттары бойынша банктің қарыз алушыларына қатысты «Қылмыстық жолмен алынған кірістерді заңдастыруға (жылыстатуға), терроризмді қаржыландыруға және жаппай қырып-жою қаруын таратуды қаржыландыруға қарсы іс-қимыл туралы» Қазақстан Республикасының Заңына сәйкес күдікті операцияларды жүргізгені туралы мәліметтер жоқ екенін растайды.»;
48-тармақ мынадай редакцияда жазылсын:
«48. Уәкілетті орган кепіл препозициясындағы нарықтық емес активтердің мониторингі шеңберінде тоқсанда кемінде 1 (бір) рет банктің Ұлттық Банк туралы заңның 51-3-бабының 1-тармағы екінші бөлігінің 1) және 1-1) тармақшаларында көзделген талаптарға сәйкес келуіне мониторинг жүргізеді.»;
	50-тармақтың 6) тармақшасы мынадай редакцияда жазылсын:
«6) банктің Ұлттық Банк туралы заңның 51-3-бабының 1-тармағы екінші бөлігінің 1) және 1-1) тармақшаларында көзделген талаптарға сәйкес келуі туралы мәліметтерді қоса береді.»;
56-тармақ мынадай редакцияда жазылсын:
«56.	Уәкілетті орган банктің қарыз беру жөніндегі өтінішхаты туралы хабарламаны және қорландыру жоспарын қарайды, банктің Ұлттық Банк туралы заңның 51-3-бабының 1-тармағы екінші бөлігінің 1) және 1-1) тармақшаларында көзделген талаптарға сәйкес келуін тексереді, уәкілетті органға Қағидалардың 51-тармағында көзделген құжаттар келіп түскен күннен бастап 2 (екі) жұмыс күнінен аспайтын мерзімде Қағидалардың 57-тармағына сәйкес қорытындыны дайындайды және Ұлттық Банкке жібереді.»;
57-тармақтың 2) тармақшасы мынадай редакцияда жазылсын:
«2) банк қарыз беру үшін өтініш берген күні банктің Ұлттық Банк туралы заңның 51-3-бабының 1-тармағы екінші бөлігінің 1) және 1-1) тармақшаларында көзделген талаптарға сәйкес келуі туралы мәліметтер;»; 
мынадай мазмұндағы 57-1-тармақпен толықтырылсын: 
«57-1. Реттеу режиміндегі жүйелік маңызы бар банк немесе тұрақтандыру банкі өтініш берген кезде:
1) уәкілетті орган Қағидалардың 57-тармағында көрсетілген қарыз берудің орындылығы туралы оң қорытындыға қосымша Ұлттық Банкке Қазақстан Республикасы Үкіметінің немесе ұлттық басқарушы холдингтің реттеу режиміндегі жүйелік маңызы бар банктің акцияларын не тұрақтандыру банкінің акцияларын сатып алуы арқылы мемлекеттік инвестициялық жобаны іске асыру туралы Қазақстан Республикасы Үкіметінің шешімін Қазақстан Республикасы Үкіметінің көрсетілген шешімін алғаннан кейін келесі жұмыс күнінен кешіктірмей ұсынады; 
2)	Ұлттық Банк осы тармақтың 1) тармақшасында көзделген уәкілетті органның оң қорытындысын және Қазақстан Республикасы Үкіметінің шешімін алған күннен бастап 1 (бір) жұмыс күнінен кешіктірмей бюджетті орындау жөніндегі орталық уәкілетті органға реттеу режиміндегі жүйелік маңызы бар банктің не тұрақтандыру банкінің қарыз беру туралы өтінішхатын, сондай-ақ Ұлттық Банкке қарыз бойынша міндеттемелердің орындалуын қамтамасыз ету үшін қарыз бойынша мемлекеттік кепілдік беру қажеттілігі туралы сұрату жібереді.»; 
мынадай мазмұндағы 60-1-тармақпен толықтырылсын:
«60-1. Ұлттық Банктің Басқармасы Ұлттық Банкке уәкілетті органнан Қағидалардың 57 және 57-1-тармақтарына сәйкес қорытынды және Қазақстан Республикасы Үкіметінің қарыз бойынша міндеттемелердің орындалуын қамтамасыз ету үшін мемлекеттік инвестициялық жобаны іске асыру туралы және қарыз бойынша мемлекеттік кепілдік беру туралы қаулылары келіп түскен күннен бастап 2 (екі) жұмыс күнінен аспайтын мерзімде реттеу режиміндегі жүйелік маңызы бар банкке не тұрақтандыру банкіне қарыз беру туралы өтінішхатты қанағаттандыру, сомасы, кепілге алынатын активтердің соңғы тізбесі, сыйақы мөлшерлемесі және қарызды өтеу мерзімі немесе қарыз беру туралы өтінішхатты қанағаттандырудан бас тарту жөнінде шешім қабылдайды.»;
68-тармақ мынадай редакцияда жазылсын:
«68. Банк қарыз бойынша міндеттемелерді орындағаннан кейін Ұлттық Банк банкке Қағидаларға 19-қосымшаға сәйкес нысан бойынша соңғы сатыдағы қарыз бойынша міндеттемелердің тоқтатылғаны туралы хабарлама жібереді. 
Банк нарықтық емес активтер кепілін тоқтатуға бағытталған іс-шараларды жүзеге асырады. Бағалы қағаздар кепілін тоқтату үшін банк және Ұлттық Банк орталық депозитарийге кепілдегі бағалы қағаздар кепілінің тоқтағанын тіркеуге бұйрықты жібереді.
Реттеу режиміндегі жүйелік маңызы бар банк немесе тұрақтандыру банкі қарыз бойынша міндеттемелерін орындағаннан кейін Ұлттық Банк бюджетті орындау жөніндегі орталық уәкілетті органға қарыз бойынша мемлекеттік кепілдіктің қолданысын тоқтату рәсімдерін жүзеге асыру үшін тиісті хабарламаны жібереді.»; 
72-тармақ мынадай редакцияда жазылсын:
«72. Уәкілетті орган банктің Ұлттық Банк туралы заңның 51-3-бабының 1-тармағы екінші бөлігінің 1) және 1-1) тармақшаларында көзделген талаптарға сәйкес келуін, соңғы есепті күні және Ұлттық Банкке қарыздың мерзімін ұзарту туралы өтінішхатты ұсынған күннің алдындағы күні меншікті капиталдың жеткіліктілігі коэффициенттерінің ең төменгі мәндерін орындауын және оның мөлшерін тексереді, банктің бастапқы қорландыру жоспарын орындамау себептеріне талдау жүргізеді және осы ақпаратты банкке байланысты емес себептер бойынша қорландыру жоспарының орындалмауын растауды қоса алғанда, қарыздың мерзімін ұзартудың орындылығы туралы қорытындыда көрсетеді.»;  
73-тармақтың 2) тармақшасы мынадай редакцияда жазылсын:
«2) банктің қарыздың мерзімін ұзарту үшін банк өтініш берген күні Ұлттық Банк туралы заңның 51-3-бабының 1-тармағы екінші бөлігінің 1) және 1-1) тармақшаларында көзделген талаптарға сәйкес келуі туралы мәліметтер;»;
88-тармақ мынадай редакцияда жазылсын:
«88. Уәкілетті орган банктің Ұлттық Банк туралы заңның 51-3-бабының 
1-тармағы екінші бөлігінің 1) және 1-1) тармақшаларында көзделген талаптарға сәйкес келмейтінін анықтаған жағдайда, уәкілетті орган Банктер және банк қызметі туралы заңның 91-бабына сәйкес уәкілетті орган тиісті шешім қабылдаған күннен бастап 5 (бес) жұмыс күні ішінде Ұлттық Банкке хабарлайды.»;  
89-тармақтың 2) тармақшасы мынадай редакцияда жазылсын:
«2) банктің Ұлттық Банк туралы заңның 51-3-бабының 1-тармағы екінші бөлігінің 1) және 1-1) тармақшаларында көзделген талаптарға сәйкес келмеуі;»;
90-тармақтың бірінші бөлігі  мынадай редакцияда жазылсын:
«90. Банк қарыз бойынша міндеттемелерін орындамаған немесе тиісті түрде орындамаған жағдайда, Ұлттық Банк уәкілетті органға Банктер және банк қызметі туралы заңның 85-бабына сәйкес шаралар қабылдау туралы мәселені қарау үшін банктің қарыз бойынша дефолты туралы хабарлайды, сондай-ақ қарыз шарты бойынша қамтамасыз ету болып табылатын нарықтық емес активтерді өткізу туралы шешім қабылдау үшін уәкілетті органнан банктердің тізбесін сұратады.
Реттеу режиміндегі жүйелік маңызы бар банк немесе тұрақтандыру банкі қарыз бойынша міндеттемелерді орындамаған жағдайда, Ұлттық Банк қарыз бойынша мемлекеттік кепілдікті іске асыру рәсімдерін жүзеге асыру үшін бюджетті орындау жөніндегі орталық уәкілетті органға хабарлама жібереді.»;  
2-қосымшада:
кіріспе мынадай редакцияда жазылсын:
«Осы Қазақстан Республикасы Ұлттық Банкінің соңғы сатыдағы қарызды берудің жалпы талаптары туралы шарт (бұдан әрі – Қарыздың жалпы талаптары туралы шарт) Қазақстан Республикасы Ұлттық Банкі Басқармасының 2020 жылғы ________________ № ____ және Қазақстан Республикасы Қаржы нарығын реттеу және дамыту агенттігі Басқармасының 2020 жылғы ________________ № ____ бірлескен қаулысымен бекітілген Қазақстан Республикасының Ұлттық Банкі беретін соңғы сатыдағы қарыздар туралы қағидаларға (бұдан әрі – Қағидалар) сәйкес айқындалғандай, бұдан әрі бірлесіп «Тараптар» және жеке-жеке «Тарап» деп аталатын, «Қаржы нарығы мен қаржы ұйымдарын мемлекеттік реттеу, бақылау және қадағалау туралы» Қазақстан Республикасының Заңы негізінде «Қазақстан Республикасының Ұлттық Банкі» республикалық мемлекеттік мекемесінің (бұдан әрі – Ұлттық Банк) атынан және мүддесінде әрекет ететін Ұлттық Банк, «Қазақстан Республикасының Қаржы нарығын реттеу және дамыту агенттігі» республикалық мемлекеттік мекемесі (бұдан әрі – Агенттік) және екінші деңгейдегі банк (бұдан әрі – Банк) арасындағы қатынастарды кепіл препозициясы рәсімінен өту және Ұлттық Банктің соңғы сатыдағы қарыздарын беру кезінде реттейді.»;  
2.1-тармақтың 5) тармақшасы мынадай редакцияда жазылсын:
«5) Банктің Қарыздың жалпы талаптары туралы шартта, Қағидаларда және Банктер және банк қызметі туралы заңда белгіленген кепіл препозициясы мен мониторингі рәсімінен өту және қарыз бойынша міндеттемелерді орындау тәртібін сақтауға;»;  
2.2-тармақтың 4) және 5) тармақшалары мынадай редакцияда жазылсын:
«4) Банктің қарыздың жалпы талаптары туралы шартқа қосылу жөніндегі өтінішхат туралы хабарламасын алған кезде Ұлттық Банк туралы заңның 51-3-бабының 1-тармағы екінші бөлігінің 1) және 1-1) тармақшаларында көзделген талаптарға Банктің сәйкес келуі туралы мәліметтерді Банктен қосылу туралы өтінішхат келіп түскен күннен бастап 3 (үш) жұмыс күні ішінде Ұлттық Банкке жіберуге; 
5) егер уәкілетті орган банктің жұмыс істеуін бағалау нәтижелері бойынша Банкті төлемге қабілетсіз немесе әлеуетті түрде төлемге қабілетсіз деп таныған жағдайда, бұл туралы Ұлттық Банкке 3 (үш) жұмыс күні ішінде хабарлауға;»;  
2.6-тармақтың 3) тармақшасы мынадай редакцияда жазылсын:
«3) реттеу режиміндегі жүйелік маңызы бар банкті қоспағанда, Банк Ұлттық Банк туралы заңның 51-3-бабының 1-тармағы екінші бөлігінің 1) және 
1-1) тармақшаларында көзделген талаптарға сәйкес келмеген жағдайда, Банктің Қарыздың жалпы талаптары туралы шартқа қатысуын тоқтатуға;»; 
7-қосымшада:
кіріспе мынадай редакцияда жазылсын:
«______________________________________________________________
(банктің толық атауы)
(бұдан әрі – Банк) Қазақстан Республикасы Ұлттық Банкі Басқармасының 2020 жылғы ________________ № ____ және Қазақстан Республикасы Қаржы нарығын реттеу және дамыту агенттігі Басқармасының 2020 жылғы ________________ № ____ бірлескен қаулысымен бекітілген Қазақстан Республикасының Ұлттық Банкі беретін соңғы сатыдағы қарыздар туралы қағидаларға (бұдан әрі – Қағидалар), соңғы сатыдағы қарызды берудің жалпы талаптары туралы шартқа және Қазақстан Республикасы Ұлттық Банкінің соңғы сатыдағы қарызды берудің жалпы талаптары туралы шартқа қосылу туралы 20____ жылғы ________ № ____ хабарламасына сәйкес соңғы сатыдағы қарызды алу мақсатында қалыптастырылатын қамтамасыз ету пулына осы өтінішхатқа қосымшада көрсетілген нарықтық емес активтерді қосуды сұрайды.»;  
1) тармақша мынадай редакцияда жазылсын:
«1) осы өтінішхатқа қоса берілген нарықтық емес активтердің сипаттамалары туралы ақпаратта көрсетілген нарықтық емес активтердің  Қағидалардың нарықтық емес активтерге қойылатын талаптарына сәйкес келетінін, сондай-ақ көрсетілген нарықтық емес активтерге қатысты шектеулердің және (немесе) ауыртпалықтардың, нарықтық емес активтерді үшінші тұлғаға немесе Қазақстан Республикасының Ұлттық Банкіне беруге тыйым салатын талаптардың, нарықтық емес активтерден өндіріп алу үшін даулар мен кедергілердің жоқ екенін, сондай-ақ банктің нарықтық емес активтерді сатпағанын, үшінші тұлғаға (тұлғаларға), оның ішінде Банктер және банк қызметі туралы заңның 63-бабында көрсетілген тұлғаларға бермегенін, банктің балансына есептен шығарылмағанын, банк шығарған бағалы қағаздар бойынша қамтамасыз ету болып табылмайтынын растайды. Растайтын мәліметтер ретінде әрбір банктік қарыз шарты бойынша несие шоттарынан үзінді-көшірмелер; көрсетілген банктік қарыз шарттарын жарамсыз деп тану үшін негіздер ұсынылады;»;  
9-қосымшада: 
кіріспе мынадай редакцияда жазылсын:
«______________________________________________________________
(банктің толық атауы)
(бұдан әрі – Банк) Қазақстан Республикасы Ұлттық Банкі Басқармасының 2020 жылғы ________________ № ____ және Қазақстан Республикасы Қаржы нарығын реттеу және дамыту агенттігі Басқармасының 2020 жылғы ________________ № ____ бірлескен қаулысымен бекітілген Қазақстан Республикасының Ұлттық Банкі беретін соңғы сатыдағы қарыздар туралы қағидаларға (бұдан әрі – Қағидалар), соңғы сатыдағы қарызды берудің жалпы талаптары туралы шартқа және Қазақстан Республикасы Ұлттық Банкінің соңғы сатыдағы қарызды берудің жалпы талаптары туралы шартқа қосылу туралы 20____ жылғы ________ № ____ хабарламасына сәйкес соңғы сатыдағы қарызды алу мақсатында қалыптастырылатын қамтамасыз ету пулына осы өтінішхатқа қосымшада көрсетілген нарықтық емес активтерді қосуды сұрайды.»; 
1) тармақша мынадай редакцияда жазылсын:
«1) осы өтінішхатқа қоса берілген Қағидаларға 8-қосымшаға сәйкес нысан бойынша нарықтық емес активтердің сипаттамалары туралы ақпаратта көрсетілген нарықтық емес активтердің Қағидалардың нарықтық емес активтерге қойылатын талаптарына сәйкес келетінін, сондай-ақ көрсетілген нарықтық емес активтерге қатысты шектеулердің және (немесе) ауыртпалықтардың, нарықтық емес активтерді үшінші тұлғаға немесе Қазақстан Республикасының Ұлттық Банкіне беруге тыйым салатын талаптардың, нарықтық емес активтерден өндіріп алу үшін даулар мен кедергілердің жоқ екенін, сондай-ақ банктің нарықтық емес активтерді сатпағанын, үшінші тұлғаға (тұлғаларға), оның ішінде Банктер және банк қызметі туралы заңның 63-бабында көрсетілген тұлғаларға бермегенін, банктің балансына есептен шығарылмағанын, банк шығарған бағалы қағаздар бойынша қамтамасыз ету болып табылмайтынын растайды. Растайтын мәліметтер ретінде әрбір банктік қарыз шарты бойынша несие шоттарынан үзінді-көшірмелер; көрсетілген банктік қарыз шарттарын жарамсыз деп тану үшін негіздер ұсынылады.»;  
10, 11, 12, 13, 14, 16, 19, 20 және 21-қосымшалар осы бірлескен қаулыға 1, 2, 3, 4, 5, 6, 7, 8 және 9-қосымшаларға сәйкес редакцияда жазылсын. 
1. Қазақстан Республикасы Ұлттық Банкінің Қаржылық тұрақтылық және зерттеулер департаменті Қазақстан Республикасының заңнамасында белгіленген тәртіппен: 
1) Қазақстан Республикасы Ұлттық Банкінің Заң департаментімен бірлесіп осы бірлескен қаулыны Қазақстан Республикасының Әділет министрлігінде мемлекеттік тіркеуді;
2) осы бірлескен қаулыны ресми жарияланғаннан кейін Қазақстан Республикасы Ұлттық Банкінің ресми интернет-ресурсына орналастыруды;
3) осы бірлескен қаулы мемлекеттік тіркелгеннен кейін он жұмыс күні ішінде Қазақстан Республикасы Ұлттық Банкінің Заң департаментіне осы тармақтың 2) тармақшасында көзделген іс-шараның орындалуы туралы мәліметтерді ұсынуды қамтамасыз етсін.
1. Осы бірлескен қаулының орындалуын бақылау Қазақстан Республикасы Ұлттық Банкі Төрағасының жетекшілік ететін орынбасарына және Қазақстан Республикасының Қаржы нарығын реттеу және дамыту агенттігі Төрағасының жетекшілік ететін орынбасарына жүктелсін.
1. Осы бірлескен қаулы[footnoteRef:1] алғашқы ресми жарияланған күнінен кейін күнтізбелік он күн өткен соң қолданысқа енгізіледі. [1:  «Қазақстан Республикасының Ұлттық Банкі беретін соңғы сатыдағы қарыздар туралы қағидаларды бекіту туралы» Қазақстан Республикасы Ұлттық Банкі Басқармасының 2020 жылғы 5 мамырдағы № 62 және Қазақстан Республикасының Қаржы нарығын реттеу және дамыту агенттігі Басқармасының 2020 жылғы 5 мамырдағы 
№ 56 бірлескен қаулысына өзгерістер мен толықтырулар енгізу туралы] 

